金华书画院展讯：与古为徒-徐小飞作品展 3月19日下午3时开幕与古为徒-徐小飞作品展
主办单位：
金华市美术家协会
金华书画院
承办单位：
金华美术馆
展览时间：
3月19日-3月25日
开幕式时间：
3月19日下午3时
前言
昔孔子论君子之用，谓不可以器为。盖器者形下一方之限，未足以大受也。而成德之道无施不可，刚柔利钝，出处行藏，流之斯为川，塞之斯为渊，升则云行，潜则雨敷，体无不备，用无不周，庸独为一才一艺之具也哉！是以自来能以一端树立者，皆不廑于方隅之知，而必成乎孚尹之功也。故曰“虚灵不昧，具众理而应万事”，斯诚千古艺道人事之心秘也。予观夫五峰先生之缋事，其盖深有得于斯道欤！
五峰先生少嗜翰墨，得从其乡老问学，以服事于斯道，积学渐长，寔奠其基。中经人事之多艰，适际鼎革之运会，壮歳之后，遂乃致力于懋迁，化居有无，以至有成。而子贡结驷，不忘于闻道，其于书画文学之初心固未尝一日去诸怀也。于是北诣京庠，徧访有道，广参溥证，通乎寤寐。以其周流不器之才具，磊落清明之性识砥砺淬摩之闻见，一决之笔墨方寸间，质宗古意，文变今情，以兹有限，应彼无方，诚乎有人所难到者也。
先生胸次超旷，志虑精谨，于画史古今之源流、笔墨之因变，